На основу чланoва 39. и 82. Закона о локалној самоуправи („Службени гласник Републике Српске“, број 97/16 и 36/19), члана 6. Закона о комуналним дјелатностима („Службени гласник Републике Српске“, број: 124/11 и 100/17) и чланова 36. и 87. Статута града Градишка („Службени гласник општине Градишка“, број 4/17) и („Службени гласник града Градишка, број 5/19) Скупштина града Градишка, на сједници одржаној дана 18.02.2021. године, донијела је

**О Д Л У К У**

**о субвенционисању услуга јавног превоза путника на подручју**

 **града Градишка за 2021. годину**

**I**

Одобрава се субвенционисање јавног превоза лица на подручју града Градишка за 2021. године превозницима који обављају јавни превоз лица, а који су уписани у регистар редова вожње код регистарског органа града Градишке.

**II**

Одобрени износ субвенције превозницима који обављају јавни превоз лица на подручју града Градишка за 2021.годину износи 30.000 КМ.

**III**

Субвенционисање јавног превоза лица из члана II ове Одлуке почеће од јануара мјесеца 2021. године и примјењиваће се за оне мјесеце у 2021. години док буде на снази посебан режим организовања наставе у основним и средњим школама на подручју града Градишка прописан од стране надлежног Министарства просвијете и културе Републике Српске на основу Плана организовања рада основних и средњих школа и ђачких домова у школској 2020/2021. год. за вријеме трајања пандемије вируса корона (Sars-Cov 2), број: 07.041/610-199-2/20 од 24.08.2020.год или до утрошка средстава из члана II ове Одлуке.

**IV**

Плаћање субвенција јавног превоза лица превозницима вршиће се из буџета града Градишка за 2021. годину и то са позиције 414 100- субвенције за јавни превоз лица.

**V**

За сваког појединачног превозника и сваку појединачну линију Градоначелник ће на мјесечном нивоу донијети Одлуку о исплати субвенције, по захтјеву превозника, а на основу приједлога Комисије која ће разматрати основаност захтјева за субвенцију.

О поднијетим захтјевима се одлучује на крају сваког мјесеца, за захтјеве поднесене у претходном мјесецу.

**IV**

О извршењу ове Одлуке стараће се Одјељење за финансије и Одјељење за комуналне и стамбене послове Градске управе града Градишка.

**VII**

Ова одлука ступа на снагу осмог дана од дана објављивања у „Службеном гласнику града

 Градишка“.

Број: 01-022-66/21

Дана: 18.02.2021. године

Градишка

 ПРЕДСЈЕДНИК

 СКУПШТИНЕ ГРАДА

 Миленко Павловић